20 
quod ex arista excidit, nascebatur, in arboribus apiaria exstabant, et 
mei de foliis fluebat, quod forsitan intelligas potius de Alhagi Camelorum, 
deque manna in eo collecta ; ceteroquin jam ab Aristohulo dicta est 
sylvosa; praecipue Quercum (nostram speciem castaneae foliam) ferebat 
et adhuc fert , Picea vero , Abiete et Pino caret. 
Persis tamen nihil opus esse videtur mari , cum ne terra quidem , ut 
par est, utantur, quae quidem omnis generis fructum, etiam mitissimum, 
profert ; inde quoque mare non navigatur nisi rarioribus camaris , Per- 
sarum sandalis dictis, quibus merces in oram septentrionalem, in Astra- 
chanum urbem evehunt, mutuoque commercio rossicas invehunt; quo fit, 
ut rossicorum quoque mercatorum naves dissitam Hyrcaniam accedant. 
Paucissima contra omnis orientalis ora gignit, fructibus carens ; pauca 
etiam contermina illi septentrionalis , similiter arida afenosaque ; neque 
ullarum arborum proventum hic reperies ; desunt quoque sylvae, prata, 
immo parce herbidosi campi omnesque paludes. Hanc praecipue oram 
praeter Calmuccos Casacci quoque Uralenses tenent, qui piscium ma- 
jorum capturae studiosi , curam quoque impendunt venationi Olorum in 
littore orientali, ad sinum Karassu, ubi pennas eorum magna copia col- 
lectas et juxta albedinem vexillorumque longitudinem varie aestimatas , 
magno ut plurimum pretio divenduntur ; venantur ibidem Olores tempore, 
quo pennae defluunt iis , quae dein volando non aptae manu capiuntur. 
Aliter vero sese habet occidentalis ora , septentrionem spectans , an- 
tiquam itaque Albaniam mari proximam sive hodiernam Dagestanicam 
provinciam , praealtis rupibus inaccessam multisque amnibus irriguam , 
complectens, ubi passim interruptis angusto transitu jugis, ut vix singula 
meent plaustra , fertilitatis inclytae magnaeque apricitatis loca , undique 
passim inclusa montibus amoenis cernuntur ; multitudo ceterum populorum 
et noiliurn quoque fluminum ibidem jam supra' commemorata est. 
